
8.
Par nekustamā īpašuma “Ranka 191”, Ogresgals, Ogresgala pag., Ogres nov., atsavināšanas procesa uzsākšanu
Ogres novada pašvaldībai (turpmāk - Pašvaldība) pieder nekustamais īpašums “Ranka 191”, Ogresgals, Ogresgala pag., Ogres nov., kadastra numurs 7480 004 0787, kas sastāv no zemes vienības, kadastra apzīmējums 7480 004 0787, 386 m² platībā (turpmāk – Nekustamais īpašums).

 Pašvaldības īpašuma tiesības uz Nekustamo īpašumu nostiprinātas Zemgales rajona tiesas Ogresgala pagasta zemesgrāmatas nodalījumā Nr. 100000888196. 

Saskaņā ar Pašvaldības 2012. gada 21. jūnija saistošo noteikumu Nr. 16/2012 “Ogres novada teritorijas izmantošanas un apbūves noteikumi” 7. pielikumu “Ogres novada teritorijas atļautās un plānotās izmantošanas kartes” Nekustamais īpašums atrodas funkcionālajā zonā Dārza māju apbūves teritorija (DzS3).

Saskaņā ar Pašvaldības Centrālās administrācijas Nekustamo īpašumu pārvaldes nodaļas 2026. gada 7. augusta lēmumu Nr. 10-1/147 “Par nekustamā īpašuma lietošanas mērķa maiņu zemes vienībai ar kadastra apzīmējumu 7480 004 0787 Ogresgalā, Ogresgala pagastā, Ogres novadā” zemes vienībai, kadastra apzīmējums 7480 004 0787, mainīts nekustamā īpašuma lietošanas mērķis uz “Savrupmāju apbūves teritorija” (DzS, platība 0,0386 ha).

Publiskas personas mantas atsavināšanas likuma (turpmāk – Atsavināšanas likums) 1. panta 11. punkta b) apakšpunkts noteic, ka zemes starpgabals ir publiskai personai piederošs zemesgabals, kura platība  lauku apvidos ir mazāka par pašvaldības saistošajos noteikumos paredzēto minimālo zemesgabala platību vai kura konfigurācija nepieļauj attiecīgā zemesgabala izmantošanu atbilstoši apstiprinātajam teritorijas plānojumam, vai kuram nav nodrošināts pieslēgums koplietošanas ielai (ceļam).
Ņemot vērā, ka zemes vienībai, kadastra apzīmējums 7480 004 0787, nav nodrošināts pieslēgums koplietošanas ielai (ceļam), tā atzīstama par starpgabalu.

Atsavināšanas likuma 4. panta pirmā daļa noteic, ka atvasinātas publiskas personas mantas atsavināšanu var ierosināt, ja tā nav nepieciešama attiecīgai atvasinātai publiskai personai vai tās iestādēm to funkciju nodrošināšanai. 
Ņemot vērā to, ka Nekustamais īpašums sastāv no zemes vienības, kas ir starpgabals, tas nav patstāvīgi izmantojams. Nekustamais īpašums nav iznomāts, nav nepieciešams Pašvaldības funkciju nodrošināšanai, līdz ar to Nekustamais īpašums nododams atsavināšanai.

Atbilstoši Valsts zemes dienesta Nekustamā īpašuma valsts kadastra informācijas sistēmas kadastra kartei Nekustamā īpašuma sastāvā esošai zemes vienībai (starpgabalam) piegulst četras zemes vienības, kuras nepieder Pašvaldībai.

Pašvaldību likuma 73. panta ceturtā daļa noteic, ka pašvaldībai ir tiesības iegūt un atsavināt kustamo un nekustamo īpašumu, kā arī veikt citas privāttiesiskas darbības, ievērojot likumā noteikto par rīcību ar publiskas personas finanšu līdzekļiem un mantu. 

Atsavināšanas likuma 5. panta pirmā daļa noteic, ka atļauju atsavināt atvasinātu publisku personu nekustamo īpašumu dod attiecīgās atvasinātās publiskās personas lēmējinstitūcija, savukārt Pašvaldību likuma 10. panta pirmās daļas 16. punktā noteikts, ka tikai domes kompetencē ir lemt par pašvaldības nekustamā īpašuma atsavināšanu un apgrūtināšanu, kā arī par nekustamā īpašuma iegūšanu.

Pamatojoties uz Publiskas personas mantas atsavināšanas likuma 4. panta pirmo, otro daļu, 5. panta pirmo daļu, Pašvaldību likuma 10. panta pirmās daļas 16. punktu un 73. panta ceturto daļu,

balsojot: ar 19 balsīm "Par" (Andris Krauja, Artūrs Mangulis, Atvars Lakstīgala, Dace Kļaviņa, Dace Veiliņa, Dzirkstīte Žindiga, Egils Helmanis, Ilmārs Zemnieks, Iluta Jansone, Jānis Iklāvs, Kārlis Ansons, Kārlis Avotiņš, Matīss Mežaks, Pāvels Kotāns, Raivis Rubīns, Raivis Ūzuls, Santa Ločmele, Sarmīte Ozoliņa, Uldis Skudra), "Pret" – nav, "Atturas" – 1 (Mariss Martinsons), "Nepiedalās" – nav,

Ogres novada pašvaldības dome NOLEMJ:
1. Atļaut uzsākt Ogres novada pašvaldībai piederošā nekustamā īpašuma “Ranka 191”, Ogresgals, Ogresgala pag., Ogres nov., kadastra numurs 7480 004 0787, kas sastāv no zemes vienības (kadastra apzīmējums 7480 004 0787) 386 m² platībā, atsavināšanas procesu.
2. Kontroli par lēmuma izpildi uzdot Ogres novada pašvaldības izpilddirektoram.

(Sēdes vadītāja,
domes priekšsēdētāja A. Kraujas paraksts)

